ગેજેટ ડેસ્કઃ સાઉથ કોરિયન ઇલેક્ટ્રોનિક્સ કંપની LG એ ભારતમાં પોતનો મિડ-રેન્જ સ્માર્ટફોન LG Q7 લોન્ચ કર્યો છે. LG Q7 હેન્ડસેટ IP68 વોટર અને ડસ્ટ રેસિસ્ટન્સ રેટિંગ સાથે આવે છે. તે સિવાય આ ફોનને મિલિટરી ગ્રેડ સર્ટિફિકેશન પણ મળ્યું છે. ફોનની ખાસિયતોની વાત કરીએ તો ફોન ફુલ HD+ ડિસ્પ્લે, યુએસબી ટાઇપ-સી પોર્ટ અને ફેસ અનલોક જેવા ફીચર ધરાવે છે. LG Q7 સ્માર્ટફોન ક્યૂલેન્સ ધરાવે છે જેની મદદથી યૂઝર કેમેરાનો યૂઝ ઇમેજ સર્ચિંગ અને ઓનલાઇન શોપિંગ માટે કરી શકશે. કંપનીનો દાવો છે કે, 60 મિનિટમાં ફોનની બેટરી 60 ટકા ચાર્જ થઇ જશે.